wannaphong/clean_thaiwikipedia huggingface dataset:
# เพชรมรกต เพชรยินดีอะคาเดมี
เพชรมรกต เพชรยินดีอะคาเดมี  เกิดวันที่ 14 กุมภาพันธ์ พ.ศ. 2537 เดิมรู้จักกันในชื่อ เพชรมรกต ว. สังข์ประไพ เป็นนักมวยไทยชาวจังหวัดอุบลราชธานี มวยไทยของเพชรมรกตมีความโดดเด่นที่การฟันศอกและแทงเข่าที่รุนแรง

เพชรมรกตเคยเป็นแชมป์รุ่น 130 ปอนด์ของสนามมวยเวทีลุมพินี และอดีตแชมป์รุ่น 105 ปอนด์ของสนามมวยเวทีลุมพินี

วันที่ 3 มกราคม พ.ศ. 2556 เพชรมรกตเข้าแข่งขันคู่เอกรายการศึกวันมิตรชัย ซึ่งจัดขึ้น ณ เวทีมวยราชดำเนิน โดยเพชรมรกตเป็นฝ่ายชนะคะแนนติ่งทอง ช.โค้วยู่ฮะอีซูซุเพชรมรกตใหญ่เสียบเข่าคว้าชัยศึกวันมิตรชัย ทั้งนี้ เพชรมรกตมีณัฐเดช วชิรรัตนวงศ์ เป็นหัวหน้าคณะ และมีค่าตัวปัจจุบันอยู่ที่ 65,000 บาท

 ประวัติ 
เพชรมรกต ว.สังข์ประไพ มีชื่อจริงคือ นพดล ดรุณพันธ์ เป็นบุตรของนายสมบูรณ์ และนางหนู ดรุณพันธ์ เขาเริ่มชกมวยครั้งแรกเมื่ออายุ 12 ขวบโดยใช้ชื่อ มาวิน ลูกแอนเจ็ด เข้าแข่งขัน จากนั้น เขาก็ได้รับวุฒิประกาศนียบัตรวิชาชีพจากเทคโนโลยีบริหารธุรกิจ อุบลราชธานี วันที่ 25 มีนาคม พ.ศ. 2554 เพชรมรกตเข้าแข่งขันชิงชัยรุ่น 105 ปอนด์กับวันชัย ส.กิตติศักดิ์ ซึ่งเป็นผู้ชนะเพื่อนร่วมค่ายของเพชรมรกตอย่างเดอะเล็ก ว.สังข์ประไพ มาแล้วครั้งหนึ่ง ต่อมา ในวันที่ 10 พฤษภาคม เพชรมรกตได้พบกับคู่ชกอย่างวันเฮง มีนะโยธิน ในรายการศึกเพชรยินดี ที่เวทีมวยลุมพินี โดยได้รับการจัดให้เป็นหนึ่งในมวยคู่เอกระดับสุดยอดของประเทศ'เนวิน'มอบถ้วยมวยไทยศึก'เน้า' และในวันที่ 9 พฤศจิกายน พ.ศ. 2554 เพชรมรกตได้พบกับคู่ชกพนมรุ้งเล็ก เกียรติหมู่ 9 ซึ่งเป็นคู่เอกของรายการศึกดาวรุ่งพระบาท ในรุ่น 115 ปอนด์ ซึ่งก่อนการแข่งขันเพชรมรกตได้รับการพิจารณาว่าเป็นรองด้านกระดูกมวย

วันที่ 10 กรกฎาคม พ.ศ. 2555 เพชรมรกตเข้าแข่งขันรายการศึกไพรอนันต์ ที่เวทีมวยลุมพินี โดยได้พบกับมานะศักดิ์ ปิ่นสินชัย ในฐานะคู่เอกของรายการที่ซึ่งทั้งคู่ยังไม่เคยพบกันมาก่อนเพชรมรกต ปะทะ มานะศักดิ์ ศึกไพรอนันต์ ลุมพินี วันนี้ : SMMOnline.net รวมทั้ง ในวันที่ 17 สิงหาคม เพชรมรกตเข้าแข่งขันรายการศึกไพรอนันต์ ที่เวทีมวยลุมพินี โดยเป็นฝ่ายต่อน้ำหนักให้แก่เอกมงคล ไก่ย่างห้าดาวยิมเพชรมรกต ปะทะ เอกมงคล ศึกไพรอนันต์ วันนี้ เวลา 18.30 น. : SMMOnline ทั้งนี้ เพชรมรกตได้รับการกล่าวว่าเป็นนักมวยที่มีความสูงยาว และอยู่ในรูปแบบของมวยเข่าคอลัมน์: ชี้มวยเด็ด: 'เพชรมรกต'สูงยาวมวยเข่าได้เปรียบ 'ซุปเปอร์เล็ก'หนุ่มแน่นกล้าออกอาวุธ'แสนสะท้าน'ฝีมือเยี่ยม ซึ่งเพชรมรกตเป็นฝ่ายชนะคะแนนขาดในคู่เอกของรายการเพชรมรกตต้อนม้วนเดียวจบคู่เอกศึกไพรอนันต์"เพชรมรกต"ชนะคะแนน : ข่าวสดออนไลน์ และในวันที่ 11 กันยายน เพชรมรกตได้เข้าแข่งขันรายการศึกเพชรปิยะ ที่เวทีมวยลุมพินี โดยได้รับการพิจารณาว่ามีโอกาสชนะคู่ชกอย่างศักดิ์สุริยา ไก่ย่างห้าดาวยิมคอลัมน์: ชี้มวยเด็ด: 'ทอง'หลักเหลี่ยมขวางแทงฉลาดกว่า'ยอดขุนพล'มวยหมัดหนักรุนแรง'เพชรมรกต'สูงยาวเข่าจับตีได้ ซึ่งเป็นคู่ค้ำของรายการ และเพชรมรกตเป็นฝ่ายชนะคะแนนจากการแข่งขันโพธิ์แก้วอัดเข่าต้อนแต้มทองขาดศึกเพชรปิยะ

 เกียรติประวัติ 
 แชมป์ 105 ปอนด์ เวทีมวยลุมพินี
# หน่วยความจำชั่วคราว
หน่วยความจำชั่วคราว  คือหน่วยความจำของคอมพิวเตอร์ที่จำเป็นต้องมีไฟฟ้าเลี้ยงตลอดเวลาตราบเท่าที่ยังต้องการให้มันเก็บข้อมูลนั้นอยู่ หรืออีกนัยหนึ่งก็คือหากไม่ได้รับไฟฟ้าเลี้ยงแล้วข้อมูลที่เคยเก็บอยู่ในหน่วยความจำชั่วคราวก็จะหายไป ตัวอย่างของหน่วยความจำชั่วคราวก็คือ แรมชนิดต่างๆ ตรงกันข้ามกับหน่วยความจำถาวรที่ยังรักษาข้อมูลอยู่แม้ว่าจะไม่มีไฟฟ้าเลี้ยงแล้วก็ตาม
# หน่วยความจำถาวร
หน่วยความจำถาวร  คือหน่วยความจำของคอมพิวเตอร์ที่สามารถเก็บรักษาข้อมูลได้อยู่โดยไม่ต้องอาศัยไฟฟ้า ตัวอย่างหน่วยความจำถาวรเช่น รอม, แฟลช  ยังรวมถึงหน่วยเก็บข้อมูลด้วยแม่เหล็ก เช่น จานบันทึกแบบแข็ง (hard disks), แผ่นบันทึก (floppy disks) และแถบแม่เหล็ก (magnetic tape), หน่วยเก็บข้อมูลด้วยแสง เช่น แผ่นซีดี และหน่วยเก็บข้อมูลยุคเก่า เช่น บัตรเจาะรู
# คู่ไม่อันดับ
ในคณิตศาสตร์ คู่ไม่อันดับ เป็นเซตในรูปของ {a, b} นั่นก็คือเซตที่มีสมาชิก 2 ตัวคือ a และ b โดยที่สมาชิกทั้งสองไม่มีลำดับมาก่อนหลัง ทำให้ {a, b} = {b, a} ต่างจากคู่อันดับ (a, b) ที่ a เรียกว่าสมาชิกตัวหน้า และ b เรียกว่าสมาชิกตัวหลัง ซึ่งทำให้ (a, b) ≠ (b, a)

สำหรับคู่อันดับนั้น a อาจจะเท่ากับ b ก็ได้ แต่สำหรับคู่ไม่อันดับ นักคณิตศาสตร์บางส่วนถือเอาว่า {a, b} จะเป็นคู่ไม่อันดับถ้า a ≠ b เพราะถ้า a = b จะส่งผลให้ {a, a} = {a} และกลายเป็นมีสมาชิกเพียงตัวเดียว หรือก็คือกลายเป็นเซตโทน.

.

.

. แม้ว่าปัจจุบันจะมีบางนิยามกำหนดให้ {a, a} เป็นมัลติเซตแล้วก็ตาม เพื่อให้ไม่เกิดปัญหาที่คู่ไม่อันดับจะกลายเป็นเซตโทนขึ้น แต่นักคณิตศาสตร์บางส่วนก็ยังใช้เซตตามเดิม และนับเซตโทนเป็นคู่ไม่อันดับด้วย ในปัจจุบันนี้ ความหมายโดยทั่วไปของคู่ไม่อันดับครอบคลุมรวมไปถึงกรณีที่ a = b ด้วย

เนื่องจากคู่ไม่อันดับเป็นเซต จึงทำให้มีคุณสมบัติของเซตด้วย โดยคู่ไม่อันดับเป็นเซตจำกัดที่มีภาวะเชิงการนับเป็น 2 ยกเว้นกรณีที่สมาชิกเหมือนกัน 2 ตัว ที่จะมีภาวะเชิงการนับเป็น 1

กรณีทั่วไปที่ขยายจากคู่ไม่อันดับ คือ n สิ่งไม่อันดับ ซึ่งเป็นเซตในรูป {a1, ,a2,... an}..

.

.
# กุ้งแห้ง
กุ้งแห้ง เป็นอาหารแห้งชนิดหนึ่ง โดยการทำให้แห้งเพื่อป้องกันการเน่าเสียของอาหารและสามารถเก็บไว้ได้นานยิ่งขึ้น ที่บ้านส่วนใหญ่มักมีติดไว้ประจำครัว กุ้งแห้งสามารถนำมาประกอบอาหาร หรือนำมารับประทานเล่นได้ การทำกุ้งแห้งตามวิธีธรรมชาตินั้น ทำให้ผู้บริโภคปลอดภัยจากสารพิษ

 ประวัติ 
ยังไม่สามารถระบุแหล่งที่มาได้ เนื่องจากเป็นภูมิปัญญาชาวบ้าน ในการเก็บรักษาอาหาร ไว้รับประทานนาน ๆ ซึ่งสามารถพบได้มากในพื้นที่ลุ้มแม่น้ำสายต่างๆ และในพื้นที่ทำการประมง ภาคกลาง และ ภาคใต้ ของไทย และในส่วนของประเทศแถบเอเชีย

 วิธีทำ 

 ล้างกุ้งด้วยน้ำสะอาด จากนั้นนำไปพักไว้ในกระจาดให้สะเด็ดน้ำ
 นำกระทะตั้งน้ำให้เดือดใส่เกลือในอัตราส่วนกุ้ง 1 กิโลกรัมต่อเกลือ 1 ขีด และสีผสมอาหารลงไปเพื่อให้กุ้งมีสีสวยน่ารับประทาน
 นำกุ้งต้มในน้ำเกลือจนกุ้งสุก ให้ช้อนขึ้นพักไว้จนสะเด็ดน้ำจึงเทใส่กระจาดเพื่อนำไปตากแดด โดยเกลี่ยกุ้งให้โดนแดดทั่ว ๆ ใช้เวลาตากแดดประมาณ 1/2 วัน
 เมื่อตากกุ้งจนแห้งดีแล้ว ก็นำไปบรรจุใส่ถุงหรือภาชนะเพื่อขายได้ทันที

 ประโยชน์ 
 รสชาติอร่อยเป็นที่นิยม
 สามารถเก็บไว้นานโดยไม่เน่าเสีย
 สามารถนำไปดัดแปลงทำเป็นอาหารได้หลายชนิด เช่น ส้มตำ น้ำพริก ยำ น้ำปลาหวาน แกงจืด
# ทูบีเลิฟด์
...ทูบีเลิฟด์  เป็นซิงเกิลแรกของวงดนตรีร็อกจากรัฐแคลิฟอร์เนีย พาพาโรช ซิงเกิลจากสตูดิโออัลบั้มที่ 5 เดอะพารามัวร์เซสชันส์ และใช้เป็นเพลงเปิดรายการของศึกดับเบิลยูดับเบิลยูอี รอว์ ตั้งแต่ 9 ตุลาคม ค.ศ. 2006 ถึง 9 พฤศจิกายน ค.ศ. 2009

รายการเพลง

7" single

ชาร์ด
ชาร์ด (2006)ยอดสูงสุดUK Singles Chart171U.S. Mainstream Rock Tracks8U.S. Modern Rock Tracks14U.S. Billboard Bubbling Under Hot 100 Singles18
# ก๊าซธรรมชาติจากหินดินดาน
ก๊าซธรรมชาติจากหินดินดาน (Shale Gas) เป็นทรัพยากรธรรมชาติประเภทก๊าซธรรมชาติที่พบในแหล่งที่เป็นหินดินดาน โดยทำการผลิตด้วยเทคโนโลยีที่เรียกว่า Hydraulic Fracturing หรือการขุดเจาะโดยใช้น้ำแรงดันสูง ผสมสารเคมีและทรายเพื่อให้หินแตกร้าว โดยก๊าซประเภทนี้พบมากใน สหรัฐและแคนาดา 

ก๊าซธรรมชาติจากหินดินดาน น่าจะมีอยู่ใน 32 ประเทศทั่วโลก คิดเป็นปริมาณมากถึง 6.6 พันล้านล้านลูกบาศก์ฟุต หรือคิดเป็นปริมาณการบริโภคทั้งโลกกว่า 50 ปี และเป็นของสหรัฐ 862 ล้านล้านลูกบาศก์ฟุต หรือ 13% ของทั้งหมด
# เกียกกาย
เกียกกาย เป็นคำไทยโบราณ หมายถึง กองเสบียงหรือกองพลาธิการ อันเป็นส่วนหนึ่งของกองทัพเกียกกาย  ราชบัณฑิต มีหน้าที่ในการจัดหาและส่งเสบียง ทั้งอาหาร อาหารสัตว์ สำหรับกองทัพ ส่วนที่เก็บเสบียงของทหาร เช่น อาวุธยุทธภัณฑ์ (ammunition) ไม่รวมอยู่ในหน้าที่ของเกียกกาย ในเกือบทุก ๆ หน่วยของทหาร หน้าที่การขนส่งและจัดหาเสบียงถูกดำเนินการโดยกองทหารเดียวกันคือสำนักงานชื่อว่า กรมเกียกกายทหารบก (ปัจจุบันเป็นกรมพลาธิการทหารบก)

 ประวัติเกียกกาย 

ในสมัยโบราณ มีการจัดการปกครองและบริหารบ้านเมืองแบ่งออกเป็น 4 สาขา ซึ่งเรียกกันว่า "จตุสดมภ์" ประกอบด้วย เวียง วัง คลัง และนา สำหรับงานที่เกี่ยวกับการป้องกันประเทศ จะเป็นหน้าที่ของเวียง ซึ่งได้รวมเอากิจการด้านการส่งกำลังบำรุงเข้าไว้ด้วย ใช้ชื่อว่า "แผนกยุ้งฉาง" และต่อมาได้มีการเปลี่ยนชื่อเป็น "เกียกกาย"

ในสมัยพระบาทสมเด็จพระจุลจอมเกล้าเจ้าอยู่หัว
 พ.ศ. 2448 ได้มีการจัดตั้ง "กรมเกียกกายทหารบก" ขึ้นตรงต่อ กรมยุทธนาธิการโดยรวมเอากิจการสัสดี ไว้ในกรมเกียกกายทหารบกด้วย

ในสมัยพระบาทสมเด็จพระปกเกล้าเจ้าอยู่หัว
 พ.ศ. 2469 กระทรวงกลาโหม ได้ออกคำสั่งยุบเลิก กรมยกกระบัตรทหารบก กรมเกียกกายทหารบก และกรมสรรพยุทธ พร้อมทั้งจัดตั้ง "กรมพลาธิการทหารบก" เมื่อวันที่ 1 เมษายน พ.ศ. 2470 มีหน้าที่ จัดซื้อ สร้างซ่อมอาวุธ เก็บรักษา และจ่ายสิ่งของ โดยมีหน้าที่ขึ้นตรง 4 หน่วย คือ กรมช่างแสงทหารบก กรมช่างยุทธภัณฑ์ทหารบก กรมยกกระบัตรทหารบก และกรมโยธาธิการทหารบก

ในสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร
 พ.ศ. 2495 ได้มีการปรับปรุงการจัดหน่วย กรมพลาธิการทหารบกขึ้นใหม่ โดยเอาแบบอย่างจากการจัดของกองทัพสหรัฐอเมริกา หลังจากนั้นก็ยังมีการปรับปรุงการจัดของ กรมพลาธิการทหารบกอีกหลายครั้ง จนถึงปัจจุบัน กรมพลาธิการทหารบก ได้มีการจัดโดยใช้อัตราเฉพาะกิจ หมายเลข 3500 มีหน่วยขึ้นตรง 20 หน่วยประวัติเกียกกาย  กรมพลาธิการทหารบก

ภารกิจ กรมพลาธิการทหารบก มีหน้าที่ วางแผน อำนวยการ ประสานงาน แนะนำ กำกับการ ดำเนินการ วิจัยและพัฒนาเกี่ยวกับการผลิต การจัดหา การส่งกำลัง การซ่อมบำรุง และการบริการ กำหนดหลักนิยมและทำตำรา ตลอดจนการฝึกและศึกษา ทั้งนี้ เกี่ยวกับกิจการและสิ่งอุปกรณ์ของเหล่าทหารพลาธิการ มีเจ้ากรมพลาธิการทหารบก เป็นผู้บังคับบัญชารับผิดชอบ

ในปัจจุบันเกียกกายยังคงมีใช้ในราชการทหารเรียกว่า นายทหารเกียกกาย เป็นแผนกหนึ่งในกรมพลาธิการทหารบก มีหน้าที่จัดการเกี่ยวกับการประกอบเลี้ยงกำลังพลรวมทั้งบุคคลที่เกี่ยวข้อง

 สถานที่เนื่องด้วยชื่อ 

เกียกกาย มีชื่อปรากฏคือ แยกเกียกกาย ตัดกับถนนทหารและถนนสามเสน เขตดุสิต กรุงเทพมหานคร บริเวณโดยรอบมีสถานที่สำคัญ เช่น สัปปายะสภาสถาน (เดิมคือที่ตั้งของโรงเรียนโยธินบูรณะ) กรมการอุตสาหกรรมทหาร กองพลทหารม้าที่ 2 รักษาพระองค์ กองพันทหารม้าที่ 4 รักษาพระองค์ กองพลทหารปืนใหญ่ต่อสู้อากาศยาน เป็นต้น สวนสาธารณะเฉลิมพระเกียรติ เกียกกาย และท่าน้ำเกียกกาย บริเวณวัดแก้วฟ้าจุฬามณี

สำนักการโยธา กรุงเทพมหานคร เปิดเผยว่า กทม. อยู่ระหว่างศึกษาความเหมาะสม โครงการก่อสร้างสะพานข้ามแม่น้ำเจ้าพระยา 4 แห่ง รวมทั้งบริเวณเกียกกาย มูลค่าลงทุนรวมประมาณ 1.5 หมื่นล้านบาท'ประวิตร'ไฟเขียวสร้าง'สะพานข้ามแม่น้ำเจ้าพระยา'แยกเกียกกายแก้'รถติด'ชงนายกฯสะพานเกียกกาย กทม.เร่งของบเวนคืน-สะพานข้ามแม่น้ำแห่งที่ 11
# ควีนนี นีวอลล์
ซีบิล เฟนตัน นีวอลล์ (17 ตุลาคม ค.ศ. 1854 – 24 มิถุนายน ค.ศ. 1929) หรือที่รู้จักกันในชื่อ ควีนนี นีวอลล์  เป็นนักยิงธนูชาวสหราชอาณาจักร ผู้ซึ่งได้รับรางวัลเหรียญทองจากโอลิมปิกฤดูร้อน 1908 ที่กรุงลอนดอน ซึ่งในขณะนั้นเธอมีอายุ 53 ปี นับเป็นนักกีฬาหญิงเหรียญทองที่มีอายุมากที่สุดของการแข่งขันกีฬาโอลิมปิก แล้วสหราชอาณาจักรก็ไม่ได้เหรียญทองจากนักกีฬายิงธนูหญิงอีกเลย จนถึงโอลิมปิกฤดูร้อน 2004 ทั้งนี้ เธอเข้าร่วมสโมสรยิงธนูเชลเทนแฮมใน ค.ศ. 1905 และครองแชมป์แห่งชาติสามสมัย ซึ่งได้แก่ ค.ศ. 1911, ค.ศ. 1912 และ ค.ศ. 1914

 ประวัติ 
นีวอลล์เกิดที่คฤหาสน์ของพ่อเธอในโรชเดล ณ วันที่ 17 ตุลาคม ค.ศ. 1854 ใน ค.ศ. 1905 เธอร่วมกับมากาเร็ตน้องสาวของเธอได้เข้าร่วมสโมสรยิงธนูเชลเทนแฮมของท้องถิ่น โดยใน ค.ศ. 1907 เธอได้รับสี่รางวัลจากห้ารายการที่เธอเข้าแข่งขันในระดับภูมิภาค

เธอได้มีส่วนรวมในการแข่งขันโอลิมปิกฤดูร้อน 1908 ที่จัดขึ้น ณ ไวท์ซิตี กรุงลอนดอน ซึ่งได้รับการคาดหวังว่าจะเป็นผู้ชนะในรายการยิงธนูหญิง อลิซ เลกห์ เลือกที่จะไม่เข้าแข่งขันและเพื่อให้คู่แข่งหลักของควีนนี ซึ่งมีชื่อว่าลอตตี ดอด ได้เข้ารอบ โดยผู้แข่งขันหญิงในสนามยิงธนูเป็นชาวอังกฤษทั้งสิ้น

สภาพอากาศในการแข่งขันยิงธนูวันแรกที่ไวท์ซิตีสเตเดียมค่อนข้างแย่มาก จนถึงกับต้องหยุดการแข่งเมื่อถึงระดับหนึ่ง เมื่อจบการแข่งขันวันแรกควีนนีทำคะแนนตามหลังดอดที่สิบคะแนน ส่วนสภาพทางอากาศในวันที่สองดีขึ้นเป็นอย่างมาก และควีนนีสามารถทำคะแนนตามดอดได้ทัน ในที่สุดก็ชนะด้วยคะแนน 688 คะแนน โดยทำคะแนนนำดอด 46 คะแนนก่อนเสร็จสิ้นการแข่งขันซึ่งดอดได้รับเหรียญเงิน ชัยชนะครั้งนี้ส่งผลให้ควีนนีเป็นผู้หญิงที่มีอายุมากที่สุดที่ได้รับเหรียญทองโอลิมปิก เมื่อเธอมีอายุ 53 ปี กับอีก 275 วัน ที่ซึ่งสถิติยังคงอยู่เรื่อยมาจนถึง ค.ศ. 2012 

ส่วนการแข่งขันชิงชนะเลิศแห่งชาติที่มีขึ้นในเวลาต่อมา นีวอลล์ได้เป็นฝ่ายพ่ายต่ออลิซ เลกห์ แต่แล้วเธอก็ชนะในรายการดังกล่าวใน ค.ศ. 1911 และยังคงทำไว้ได้ใน ค.ศ. 1912  และเป็นฝ่ายชนะรายการดังกล่าวอีกครั้งใน ค.ศ. 1914 เธอยังคงเล่นกีฬาเรื่อยมาจนถึงช่วงสงครามโลกครั้งที่หนึ่ง คะแนนสุดท้ายของเธอได้รับการบันทึกโดยสโมสรยิงธนูเชลเทนแฮมใน ค.ศ. 1928 จากนั้น เธอได้เสียชีวิตที่บ้านของเธอในเชลเทนแฮม ณ วันที่ 24 มิถุนายน ค.ศ. 1929

หลังจากการแข่งขันโอลิมปิก 1908 ก็ไม่มีนักยิงธนูชาวอังกฤษได้รับเหรียญโอลิมปิกอีกเลยจนกระทั่ง อลิสัน วิลเลียมสัน ที่ซึ่งได้รับรางวัลเหรียญทองแดงในประเภทหญิงเดี่ยวของการแข่งขันโอลิมปิกฤดูร้อน 2004

 ชีวิตส่วนตัว 
ควีนนีเป็นลูกสาวของเฮนรี นีวอลล์ และมาเรีย เฟนตัน และเป็นลูกสาวคนโตในหมู่พี่น้องสิบคน พ่อของเธอเป็นพ่อค้าและเป็นเจ้าของบ้านในชนบทแฮร์ฮิลล์ และคฤหาสน์ในโอเวอร์อัลเดอเรย์ เชชเชอร์ ส่วนผู้เป็นตาของเธอมีชื่อว่าจอห์น เฟนตัน เป็นสมาชิกสภาผู้แทนราษฎรสำหรับโรชเดลในการเลือกตั้งทั่วไปในสหราชอาณาจักร พ.ศ. 2375 และ พ.ศ. 2380 ควีนนีไม่เคยแต่งงาน และอาศัยอยู่ร่วมกับมากาเร็ตผู้เป็นน้องสาวของเธอในเชลเทนแฮมตลอดช่วงชีวิตของเธอ
# เครก ฟอลลอน
เครก ฟอลลอน  เกิดวันที่ 18 ธันวาคม ค.ศ. 1982 ที่อิปสวิช เป็นอดีตนักยูโดชาวอังกฤษ

 ผลงาน 
ในเดือนกันยายน ค.ศ. 2005 ฟอลลอนเป็นผู้ชนะรุ่นน้ำหนักไม่เกิน 60 กิโลกรัมในรายการยูโดชิงแชมป์โลกที่กรุงไคโร ที่ซึ่งเขาเป็นผู้ชนะลุดวิก ไพเชอร์ ในรอบไฟนอล และส่งผลให้เขาเป็นนักกีฬาชายชาวอังกฤษรายที่สามที่ครองแชมป์โลกยูโด ต่อจาก นีล อดัมส์ ใน ค.ศ. 1981 และแกรม แรนดอล ใน ค.ศ. 1999 Fallon is crowned world champion

ใน ค.ศ. 2006 เขาได้เป็นแชมป์ยุโรปที่ตัมเปเร ประเทศฟินแลนด์ ในรุ่นน้ำหนักไม่เกิน 60 กิโลกรัม โดยเป็นฝ่ายชนะอาร์เมน นาซาร์ยาน ในรอบไฟนอล ส่งผลให้เขาเป็นนักยูโดชายชาวอังกฤษคนที่สองถัดจากนีล อดัมส์ ที่สามารถครองแชมป์โลกและยุโรปสองรายการพร้อมกัน

วันเสาร์ที่ 22 กันยายน ค.ศ. 2007 ฟอลลอนเป็นผู้ชนะรายการเวิลด์คัพชาย 2007 ในรุ่นน้ำหนักไม่เกิน 60 กิโลกรัมที่เอ็นไอเออารีนาในเบอร์มิงแฮม และเขาเป็นชาวอังกฤษเพียงคนเดียวที่ได้รับเหรียญรางวัลในรายการจัดอันดับโอลิมปิก เครกเข้าแข่งขันยูโดในโอลิมปิกฤดูร้อน 2008 ที่กรุงเอเธนส์ แต่เป็นฝ่ายแพ้ในรอบที่สองFallon gets biggest kicks from chasing glory หลังจากนั้น เขาได้ประกาศที่จะอำลาวงการใน ค.ศ. 2012 London 2012: Craig Fallon retires from judo ahead of Olympics

ทั้งนี้ ผู้ฝึกสอนหลักคนแรกของเขาคือ บิล เคลลี
# อำพันขี้ปลา
อำพันขี้ปลาราชบัณฑิตยสถาน. พจนานุกรม ฉบับราชบัณฑิตยสถาน พ.ศ. ๒๕๕๔ เฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา ๗ รอบ ๕ ธันวาคม ๒๕๕๔. กรุงเทพฯ : ราชบัณฑิตยสถาน, 2556, หน้า 1515. อำพันทอง อำพันทะเล หรือ ขี้วาฬ เป็นสารประกอบอินทรีย์ชนิดหนึ่ง มีลักษณะคล้ายกับอำพัน เป็นสิ่งที่ได้มาจากทะเลและมหาสมุทร โดยเป็นผลิตผลจากสัตว์ทะเลขนาดใหญ่คือ วาฬชนิดวาฬหัวทุย มีลักษณะเด่นคือ มีกลิ่นหอม

ในยุคโบราณชาวตะวันตกเชื่อว่า อำพันขี้ปลาเกิดจากวาฬกลืนน้ำสีดำจากแม่น้ำสีดำแถบตะวันออกกลางที่มีกลิ่นหอม ชาวเปอร์เซียเรียกว่า อัมบาร์  เมื่อแพร่หลายไปยังยุโรป ชาวฝรั่งเศสจึงเรียกว่า อ็องบร์กรี  ซึ่งแปลว่า "อำพันสีเทา" เพื่อแยกแยะจากอำพันอย่างอื่นทั่วไป 

อำพันขี้ปลาเป็นผลิตผลที่มาจากการสำรอกหรือการขับถ่ายของวาฬหัวทุย มีลักษณะเป็นของแข็งซึ่งเป็นก้อนไขมันมีหลายเฉดสีตั้งแต่สีเทาหรือสีดำ ไปจนถึงสีโทนอ่อนอย่างสีส้มหรือสีขาวคล้ายหินอ่อน ที่พบเฉพาะในลำไส้ของวาฬหัวทุย มีส่วนประกอบของคอเลสเตอรอลและไขมันร้อยละ 80, สารเบนโซอิก และแอลกอฮอล์เชิงซ้อนทำให้มีกลิ่นหอม โดยวาฬหัวทุยจะกินสัตว์น้ำไม่มีกระดูกสันหลังจำพวกหมึกเป็นอาหารหลัก แต่จะกินเข้าไปโดยไม่มีการเคี้ยวอย่างละเอียดอย่างสัตว์บก แต่จะใช้วิธีการกลืนเข้าไปทั้งตัวแล้วไปย่อยสลายในกระเพาะ แต่คอเลสเตอรอลของหมึกไม่อาจจะย่อยได้ง่าย ประกอบกับหมึกมีปากที่แข็งระคายเนื้อเยื่อของวาฬ คอเลสเตอรอลดังกล่าวจึงไปสะสมเป็นก้อนอยู่ในลำไส้ของวาฬ ซึ่งขณะอยู่ในลำไส้ของวาฬ จะไม่มีกลิ่นหอม แต่จะมีกลิ่นเหม็นเหมือนสิ่งขับถ่ายทั่วไป และมีลักษณะเป็นก้อนสีดำมีความนิ่ม แต่เมื่อวาฬได้ขับถ่ายออกมาแล้วได้เกิดปฏิกิริยากับสายลมและแสงแดดนานนับปี โดยล่องลอยอยู่ในทะเลด้วยค่าความถ่วงจำเพาะที่มีน้อยกว่าน้ำทะเลจึงมีคุณสมบัติทางเคมีเปลี่ยนไป ทำให้มีลักษณะเป็นก้อนแข็งสีขาว น้ำตาล เทา หรือดำ ตามระยะเวลาในการทำปฏิกิริยา ละลายที่อุณหภูมิมากกว่า 62 องศาเซลเซียส แต่ด้วยอุณหภูมิ 100 องศาเซลเซียสจะระเหยเป็นไอ

อำพันขี้ปลานับเป็นของมีค่า ราคาแพง และหาได้ยากยิ่งตั้งแต่อดีตจนถึงปัจจุบัน มีประโยชน์ในการทำเป็นหัวน้ำหอมและเครื่องสำอาง หรือนำไปแต่งกลิ่นในอาหารหรือไวน์ สำหรับตำราสมุนไพรไทยใช้ทำยาได้ ทำให้มีราคาซื้อขายกิโลกรัมละหลายหมื่นบาท 

การหาอำพันขี้ปลากระทำได้ 2 วิธี คือ รอให้ลอยมาติดตามชายฝั่ง หรือล่องเรือออกไปหากลางทะเลและออกล่าวาฬ แล้วผ่าท้องหาจากลำไส้ซึ่งถือเป็นส่วนหนึ่งของการล่าวาฬ ปัจจุบันมีการคุ้มครองตามกฎหมายสากลเรื่องของปลาวาฬสเปิร์ม

ภาพคุณสมบัติทางเคมี
# แอปเปิลสโตร์
แอปเปิลสโตร์  เป็นร้านค้าปลีกของบริษัทแอปเปิลสำหรับวางจำหน่ายสินค้าของบริษัท เช่น แมคบุ๊กโปร, ไอแมค, ไอพอด, ไอแพด, ไอโฟน และยังมีบริการซ่อม จำหน่ายอุปกรณ์เสริมต่าง ๆ พร้อมบริการ จีเนียสบาร์ ให้คำแนะนำการใช้งานและบริการของบริษัท ขณะนี้มีแอปเปิลสโตร์ราว 528 แห่งทั่วโลก

 ประเทศที่มีแอปเปิลสโตร์ 
center|700x700px|thumb|

+# ประเทศ วันเปิดบริการร้านแรก ตำแหน่งร้านแรก วันเปิดบริการร้านล่าสุด ตำแหน่งร้านล่าสุด จำนวนของร้าน ข้อมูล 1  19 พฤษภาคม ค.ศ. 2001 ไทสันส์คอร์เนอร์เซนเตอร์, ไทสันส์, เวอร์จิเนีย 3 ธันวาคม ค.ศ. 2022 ไมแอมีเวิลด์เซนเตอร์, ไมแอมี, ฟลอริดา 271  2  30 พฤศจิกายน ค.ศ. 2003 กินซะ, โตเกียว 14 ธันวาคม ค.ศ. 2019 ลาโซนาคาวาซากิพลาซา, คาวาซากิ 10  3  20 พฤศจิกายน ค.ศ. 2004 รีเจนท์สตรีท, ลอนดอน 15 มิถุนายน ค.ศ. 2023 แบตเตอร์ซี, ลอนดอน 38  4  21 พฤษภาคม ค.ศ. 2005 Yorkdale Shopping Centre, โทรอนโต 18 พฤศจิกายน ค.ศ. 2022 Pacific Centre, แวนคูเวอร์ 29  5  31 มีนาคม ค.ศ. 2007 Centro Commerciale Roma Est, โรม 27 พฤษภาคม ค.ศ. 2021 เวียเดลโกร์โซ, โรม 17  6  19 มิถุนายน ค.ศ. 2008 George Street, ซิดนีย์ 25 กรกฎาคม ค.ศ. 2015 Westfield Miranda, ซิดนีย์ 22  7  19 กรกฎาคม ค.ศ. 2008 Sanlitun, ปักกิ่ง 21 มีนาคม ค.ศ. 2024 เขตจิ้งอัน, เซี่ยงไฮ้ 42  8  25 กันยายน ค.ศ. 2008 Rue de Rive, เจนีวา 12 กรกฎาคม ค.ศ. 2014 Freie Strasse, บาเซิล 4  9  6 ธันวาคม ค.ศ. 2008 1 Rosenstrasse, มิวนิก, บาวาเรีย 2 ธันวาคม ค.ศ. 2021 Rosenthaler Strasse, เบอร์ลิน 15  10  7 พฤศจิกายน ค.ศ. 2009 Carrousel du Louvre, ปารีส 18 พฤศจิกายน ค.ศ. 2018 ช็องเซลีเซ, ปารีส 20  11  4 กันยายน ค.ศ. 2010 La Maquinista, บาร์เซโลนา 21 มิถุนายน ค.ศ. 2014 Puerta del Sol, มาดริด 11  12  24 กันยายน 2011 IFC Mall 22 กันยายน ค.ศ. 2016 apm Hong Kong 6  13  3 มีนาคม ค.ศ. 2012 Hirschbuilding, Leidseplein, อัมสเตอร์ดัม 9 สิงหาคม ค.ศ. 2014 De Passage, เดอะเฮก 3  14  15 กันยายน ค.ศ. 2012 Täby Centrum, สต็อกโฮล์ม 9 พฤศจิกายน ค.ศ. 2013 Väla Centrum, เฮ็ลซิงบอร์ย 3  15  15 กุมภาพันธ์ ค.ศ. 2014 VillageMall, Barra da Tijuca, รีโอเดจาเนโร 18 เมษายน ค.ศ. 2015 Morumbi, เซาเปาลู 2  16  5 เมษายน ค.ศ. 2014 Zorlu Center, อิสตันบูล 22 ตุลาคม ค.ศ. 2021 Bağdat Caddesi, อิสตันบูล 2  17  19 กันยายน ค.ศ. 2015 Avenue de la Toison d’Or, บรัสเซลส์ 1  18  29 ตุลาคม ค.ศ. 2015 Mall of the Emirates, ดูไบ;Yas Mall, อาบูดาบี 25 กุมภาพันธ์ ค.ศ. 2022 Al Myryah Island, อาบูดาบี 3  19  25 มิถุนายน ค.ศ. 2016 Galaxy Macau 29 มิถุนายน ค.ศ. 2018 Cotai Strip 2  20  24 กันยายน ค.ศ. 2016 Vía Santa Fe, เม็กซิโกซิตี 28 กันยายน ค.ศ. 2019 Centro Comercial Antara Fashion Hall, เม็กซิโกซิตี 2  21  27 พฤษภาคม ค.ศ. 2017 ถนนออร์ชาร์ด 10 กันยายน ค.ศ. 2020 มารีนาเบย์แซนส์ 3  22  1 กรกฎาคม ค.ศ. 2017 ไทเป 101, ไทเป 15 มิถุนายน ค.ศ. 2019 Xinyi A13, ไทเป 2  23  27 มกราคม ค.ศ. 2018 Garosu-gil, เขตคังนัม, โซล 20 มกราคม ค.ศ. 2024 เขตฮงแด, โซล 5  24  24 กุมภาพันธ์ ค.ศ. 2018 Kärntner Straße, เวียนนา 1  25  10 พฤศจิกายน ค.ศ. 2018 ไอคอนสยาม, เขตคลองสาน, กรุงเทพมหานคร 31 กรกฎาคม ค.ศ. 2020 เซ็นทรัลเวิลด์, เขตปทุมวัน, กรุงเทพมหานคร 2  26  18 เมษายน ค.ศ. 2023 พันทรกุลละคอมเพล็กซ์ มุมไบ 20 เมษายน ค.ศ. 2023 Saket, นิวเดลี 2  27  22 มิถุนายน ค.ศ. 2024 ดิ เอกซ์เชนจ์ ทีอาร์เอกซ์ กัวลาลัมเปอร์ 1 

 ระเบียงภาพ
# ปิตาจารย์แห่งคริสตจักร
ปิตาจารย์แห่งคริสตจักร  ปิตาจารย์แห่งคริสตจักรยุคแรก (Early Church Fathers) หรือ ปิตาจารย์ศาสนาคริสต์ (Christian Fathers) คือนักเทววิทยาที่มีบทบาทสำคัญในศาสนาคริสต์ยุคแรก ปิตาจารย์เหล่านี้มักเป็นอาจารย์หรือมุขนายกที่มีบทบาทสำคัญในยุคนั้น งานเขียนของปิตาจารย์ถือเป็นบรรทัดฐานความเชื่อของคริสต์ศาสนิกชนในศตวรรษต่อ ๆ มา ปิตาจารย์บางคนอาจไม่ใช่นักบุญ ไม่ได้รับศีลอนุกรม แต่ส่วนมากก็ได้รับความเคารพจากคริสตจักรต่าง ๆ ทั้งโรมันคาทอลิก อีสเทิร์นออร์ทอดอกซ์ ออเรียนทัลออร์ทอดอกซ์ แองกลิคันคอมมิวเนียน และลูเทอแรน

ออริเจนและเทอร์ทิวเลียนเป็นสองปิตาจารย์ที่มีชื่อเสียงมาก แต่ก็ไม่ได้รับการประกาศเป็นนักบุญในคริสตจักรคาทอลิกChurch Father (Christianity) -- Britannica Online Encyclopedia ออริเจนแม้จะมีอิทธิพลมากในศาสนาคริสต์ตะวันออก แต่เนื่องจากเขาเชื่อเรื่องการเวียนว่ายตายเกิดจึงถูกประณามว่าเป็นพวกนอกรีต ส่วนเทอร์ทิวเลียนตอนแรกเป็นที่ยอมรับในคริสตจักรเพราะสนับสนุนแนวคิดตรีเอกภาพนิยม แต่ต่อมาได้รับแนวคิดของลัทธิมอนทานิสต์จึงถูกประณามว่าเป็นพวกนอกรีตเช่นกันTabbernee, Prophets and Gravestones, p. 98 note 1.

 รายนามปิตาจารย์ 
ปิตาจารย์สมัยอัครทูตที่สำคัญ มี 3 คน ได้แก่
 สมเด็จพระสันตะปาปาเคลเมนต์ที่ 1
 อิกเนเชียสแห่งแอนติออก
 พอลิคาร์ปแห่งสเมอร์นา

ปิตาจารย์กรีกที่สำคัญ เช่น
 อีเรเนอุส
 เคลเมนต์แห่งอะเล็กซานเดรีย
 ออริเจน
 อะทาเนเชียสแห่งอะเล็กซานเดรีย
 สามปิตาจารย์แห่งแคปพาโดเชีย (คือ แบซิลแห่งซีซาเรีย, เกรกอรีแห่งนิสซา, และเกรกอรีแห่งนาเซียนซัส)
 จอห์น คริสซอสตอม
 ซิริลแห่งอะเล็กซานเดรีย
 มักซีมุสธรรมสักขี
 จอห์นแห่งดามัสกัส

ปิตาจารย์ละตินที่สำคัญ เช่น
 เทอร์ทิวเลียน
 ซีเปรียนแห่งคาร์เธจ
 อีแลร์แห่งปัวตีเย
 แอมโบรสแห่งมิลาน
 เจอโรม
 ออกัสตินแห่งฮิปโป
 สมเด็จพระสันตะปาปาเกรกอรีที่ 1
 อีซีโดโรแห่งเซบิยา
# ฮอลลีวูดฮอร์ (เพลง)
ฮอลลีวูดฮอร์  เป็นซิงเกิลแรกของวงดนตรีร็อกจากรัฐแคลิฟอร์เนีย พาพาโรช จากอัลบั้มที่ 6 เมตามอร์โฟซิส เดิมออกเผยแพร่แค่มิวสิกวิดีโอในวันที่ 26 ตุลาตม ค.ศ. 2008 ให้ดาวน์โหลดฟรีจากเว็บไซต์ทางการของวง และในวันที่ 28 ตุลาคม ออกในรูปแบบอีพีจำหน่ายเฉพาะในประเทศแคนาดา และซิงเกิลดิจิทัลบนไอทูนส์ แต่เพลงไม่เคยออกอากาศทางวิทยุและถูกเปิดจำกัดจำนวนครั้ง

รายการเพลง

EP

อันดับ
อันดับ (2008)ยอดสูงสุดUK Singles chart139U.S. Mainstream Rock Tracks37
# สุภาพบุรุษบอยแบนด์
สุภาพบุรุษบอยแบนด์  เป็นรายการโทรทัศน์ไทยประเภทปกิณกะดนตรี (Music Variety) ของบอยแบนด์ที่มีสมาชิกจำนวน 8 คน โดยเป็นรายการโทรทัศน์รายการแรกที่บริษัท แฮฟเอกู๊ดดรีม จำกัด ของกิติกร เพ็ญโรจน์ ผลิตขึ้น ดำเนินรายการโดย กรรชัย กำเนิดพลอย ออกอากาศทุกวันเสาร์ เวลา 14:15 – 15:00 น. ทางสถานีวิทยุโทรทัศน์ไทยทีวีสีช่อง 3 เริ่มถ่ายทำครั้งแรกเมื่อวันที่ 1 เมษายน พ.ศ. 2552 ออกอากาศครั้งแรกเมื่อวันที่ 18 เมษายน และยุติการออกอากาศเมื่อวันที่ 8 สิงหาคม

 รูปแบบรายการ 
รายการสุภาพบุรุษบอยแบนด์คัดเลือกสมาชิกจำนวน 8 คน จากผู้สมัครทั้งหมด มาฝึกฝนทักษะต่าง ๆ สำหรับการปฏิบัติภารกิจในแต่ละสัปดาห์ ก่อนเปิดตัวเป็นศิลปินกลุ่มชายกลุ่มใหม่ โดบแต่ละสัปดาห์จะมี 2 ภารกิจ ดังนี้     
ภารกิจสุภาพบุรุษ เป็นการทำกิจกรรมของสมาชิกทั้ง 8 คน ในรูปแบบต่าง ๆ ตามโจทย์ที่ได้รับมอบหมาย ซึ่งแตกต่างกันในแต่ละสัปดาห์
ภารกิจดนตรี ประกอบด้วยการร้องเพลง การเล่นดนตรี การเต้น และการแสดง นำเสนอในรูปแบบคอนเสิร์ต ภายใต้ธีมที่สอดคล้องกับภารกิจสุภาพบุรุษข้างต้นในแต่ละสัปดาห์
นอกจากนี้ ยังมีการเปิดโหวตสมาชิกวงเพื่อสะสมคะแนนสำหรับรางวัลสมาชิกยอดนิยม (Popular Vote) ซึ่งจะประกาศผลในสัปดาห์สุดท้าย

ในสัปดาห์สุดท้าย เป็นคอนเสิร์ตการกุศลความยาว 2 ชั่วโมง ที่มูนสตาร์สตูดิโอ รายได้จากการจำหน่ายบัตรนำไปสมทบทุนให้กับมูลนิธิอาสาเพื่อนพึ่ง (ภาฯ) ยามยาก สภากาชาดไทย โดยมี ลูกเกด - จิรดา โยฮารา วีเจจากแชนแนลวีไทยแลนด์ เป็นผู้ดำเนินรายการแทนกรรชัย และมีการแสดงเพลงเดี่ยวของทั้ง 8 คน รวมถึงมีแขกรับเชิญคือ เซเวนเดส์ และ ทาทา ยัง โดยผู้ที่ได้รับรางวัลสมาชิกยอดนิยมคือ GI5 - แมธธิว จิตติวรานนท์

 จีไอ 

 สมาชิก 
 รหัส ชื่อ-นามสกุล ชื่อเล่น วันเกิด อายุ หมายเหตุ GI1 จิรายุทธ คันธยศ  แม็กซ์    ปี เป็นนักร้องและนักแสดง GI2 ชิติพัทธ์ สรรพยานนท์ ฟีม    ปี เป็นนักร้องสมาชิกวง อีโว ไนน์ GI3 ภัคศรุจน์ นาคาฮาร่า ฮิโร่    ปี เป็นนักแสดง GI4 ณัฐวัฒน์ วัฒนาสุวรรณ เอ็ม    ปี - GI5 แมธธิว จิตติวรานนท์  แมธธิว    ปี - GI6 อันเดส แช่มช้อย อันเดส    ปี เป็นนักแสดงตลก GI7 กษมา เอี่ยมประชา  กอล์ฟ    ปี - GI8 อัครัฐ นิมิตรชัย  อัค    ปี เป็นนักแสดง

 ผลงานเพลง 
 ถ้าเธอไม่รู้จะโทรหาใคร
# ลาสต์รีซอร์ต (เพลง)
ลาสต์รีซอร์ต  เป็นซิงเกิลเปิดตัวของวงดนตรีร็อกจากรัฐแคลิฟอร์เนีย พาพาโรช ซิงเกิลจากอัลบั้มที่ 2 อินเฟสต์ เป็นเพลงที่เป็นที่นิยมมากและประสบความสำเร็จ

รายการเพลง

ชาร์ตและการรับรอง

ชาร์ตประจำสัปดาห์
ชาร์ต (2000–2001)อันดับสูงสุดDominican Republic (El Siglo de Torreón)4Europe (Eurochart Hot 100)11Portugal (AFP)6
ชาร์ต (2021)อันดับสูงสุด

ชาร์ตสิ้นปี
ชาร์ต (2000)อันดับGermany (Official German Charts)47
ชาร์ต (2001)อันดับIreland (IRMA)92UK Singles (OCC)95

การรับรอง

ประวัติการจำหน่าย
# แอนโธนี คลาร์ก
แอนโธนี ลอว์เรนซ์ คลาร์ก, โอเอเอ็ม  เกิดวันที่ 19 มิถุนายน ค.ศ. 1961 ที่แอดิเลด เป็นนักยูโดชาวออสเตรเลีย

เขาตาบอดตั้งแต่อายุ 17 ปี และได้เป็นผู้ชนะเหรียญทองยูโดพาราลิมปิกใน ค.ศ. 1996 และได้รับเครื่องราชอิสริยาภรณ์ออสเตรเลีย เป็นแชมป์โลกยูโดตาบอดใน ค.ศ. 1990 และ 1998 รวมทั้งเป็นผู้ถือคบเพลิงอย่างเป็นทางการในโอลิมปิกฤดูร้อน 2000  ใน ค.ศ. 2000 เขาได้รับเหรียญกีฬาออสเตรเลีย

เขาได้เป็นตัวแทนออสเตรเลียเข้าร่วมแข่งขันพาราลิมปิกฤดูร้อนห้าสมัย นับตั้งแต่ ค.ศ. 1992 ถึง 2008 และเขียนหนังสืออัตชีวประวัติสร้างแรงบันดาลใจชื่อ อะชีฟวิงดิอิมพอสสิเบิล

เขาเป็นผู้ได้รับทุนจากสถาบันกีฬาออสเตรเลียตั้งแต่ ค.ศ. 1996 ถึง 2000 ในสาขายูโด

 ความสำเร็จ 
thumb|left|แอนโธนี คลาร์ก ซึ่งเป็นนักยูโดชาวออสเตรเลียเข้าแข่งขันชิงเหรียญทองในพาราลิมปิกฤดูร้อน 1996

 แชมป์ยูโดตาบอดโลก 1990 - รุ่น 78 กก.
 แชมป์ยูโดตาบอดโลก 1998 - รุ่น 90 กก.
 ค.ศ. 1999 ได้รับรางวัล "นักยูโดเซาท์ออสเตรเลียผู้มีความโดดเด่นแห่งทศวรรษ" จากสหพันธ์ยูโดแห่งออสเตรเลีย
 แชมป์พาราลิมปิกและแชมป์โลกผู้มีความบกพร่องทางสายตา